Απόφαση της Μεικτής Επιτροπής του ΕΟΧ

αριθ. 4/2003

της 31ης Ιανουαρίου 2003

για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 161/2002 της 6ης Δεκεμβρίου 2002(1).

(2) Η οδηγία 2002/42/ΕΚ της Επιτροπής, της 17ης Μαΐου 2002, για την τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου όσον αφορά τον καθορισμό των ανωτάτων ορίων για τα υπολείμματα φυτοφαρμάκων (bentazone και pyridate) πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(2), όπως τροποποιήθηκε από την ΕΕ L 140 της 30.5.2002, σ. 39, πρέπει να ενσωματωθεί στη συμφωνία.

(3) Η οδηγία 2002/63/ΕΚ της Επιτροπής, της 11ης Ιουλίου 2002, για την καθιέρωση κοινοτικών μεθόδων δειγματοληψίας για τον επίσημο έλεγχο των υπολειμμάτων φυτοφαρμάκων μέσα και πάνω σε προϊόντα φυτικής και ζωικής προέλευσης και την κατάργηση της οδηγίας 79/700/ΕΟΚ(3), πρέπει να ενσωματωθεί στη συμφωνία.

(4) Η οδηγία 2002/67/ΕΚ της Επιτροπής, της 18ης Ιουλίου 2002, σχετικά με την επισήμανση των τροφίμων που περιέχουν κινίνη και των τροφίμων που περιέχουν καφεΐνη(4), πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο XII του παραρτήματος ΙΙ της συμφωνίας τροποποιείται ως εξής:

1. Στα σημεία 38 (οδηγία 86/362/ΕΟΚ του Συμβουλίου), 39 (οδηγία 86/363/ΕΟΚ του Συμβουλίου) και 54 (οδηγία 90/642/ΕΟΚ του Συμβουλίου), προστίθεται η ακόλουθη περίπτωση:

"- 32002 L 0042: οδηγία 2002/42/ΕΚ της Επιτροπής, της 17ης Μαΐου 2002 (ΕΕ L 134 της 22.5.2002, σ. 29), όπως διορθώθηκε από την ΕΕ L 140 της 30.5.2002, σ. 39."

2. Μετά το σημείο 54να [κανονισμός (ΕΚ) αριθ. 622/2002 της Επιτροπής], παρεμβάλλονται τα ακόλουθα σημεία:

"54νβ. 32002 L 0063: οδηγία 2002/63/ΕΚ της Επιτροπής, της 11ης Ιουλίου 2002, για την καθιέρωση κοινοτικών μεθόδων δειγματοληψίας για τον επίσημο έλεγχο των υπολειμμάτων φυτοφαρμάκων μέσα και πάνω σε προϊόντα φυτικής και ζωικής προέλευσης και την κατάργηση της οδηγίας 79/700/ΕΟΚ (ΕΕ L 187 της 16.7.2002, σ. 30).

54νβα. 32002 L 0067: οδηγία 2002/67/ΕΚ της Επιτροπής, της 18ης Ιουλίου 2002, σχετικά με την επισήμανση των τροφίμων που περιέχουν κινίνη και των τροφίμων που περιέχουν καφεΐνη (ΕΕ L 191 της 19.7.2002, σ. 20)."

3. Διαγράφεται το κείμενο του σημείου 20 (οδηγία 79/700/ΕΟΚ της Επιτροπής).

Άρθρο 2

Τα κείμενα των οδηγιών 2002/42/ΕΚ, όπως διορθώθηκε από την ΕΕ L 140 της 30.5.2002, σ. 39, 2002/63/ΕΚ και 2002/67/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση τίθεται σε ισχύ την 1η Φεβρουαρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 31 Ιανουαρίου 2003.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 38 της 13.2.2003, σ. 16.

(2) ΕΕ L 134 της 22.5.2002, σ. 29.

(3) ΕΕ L 187 της 16.7.2002, σ. 30.

(4) ΕΕ L 191 της 19.7.2002, σ. 20.

(5) Δεν έχουν αναφερθεί συνταγματικές απαιτήσεις.